Bianca Maria Viscont
La Bianca Maria Viscont (Bornasch, 31 de marz del 1425 - Meregnan, 23 o 28 de ottober del 1468) l'è stada on'aristocratega milanesa, l'ultema rapresentanta di Viscont de Milan.
A l'era l'unega fioeula (nassuda foeura del matrimoni) del duca de Milan Filipp Maria Viscont. La soa mader l'era l'Agnesa del Main. L'ha vivuu per la pupart de la soa vita a Biegrass con la mader.
La s'è sposada a Cremona el 25 de ottober del 1441 cont el condottier Francesch Sforza, el pussee important di general del pader. In 'sta manera, el Sforza l'è vegnuu el sucessor di Viscont al comand del Ducaa de Milan (in del 1450). I duu spos gh'hann avuu vott fioeu: duu de lor, el Galeazz e 'l Ludovigh, hinn devegnuu duca de Milan.

Vos corelaa
Filipp Maria Viscont
Francesch Sforza

Viscont
Nassud in del 1425
Mort in del 1468
Nassud in provincia de Pavia
Mort in Provincia de Milan